stanford-oval/wikipedia huggingface dataset:
בלגיה במשחקים הפאראלימפיים
מדליות לפי אולימפיאדה > משחקי הקיץ

| אולימפיאדה | זהב | כסף | ארד | סה"כ |
| --- | --- | --- | --- | --- |
| המשחקים הפאראלימפיים רומא (1960) | 1 | 1 | 1 | 3 |
| המשחקים הפאראלימפיים טוקיו (1964) | 1 | 0 | 2 | 3 |
| המשחקים הפאראלימפיים תל אביב (1968) | 0 | 3 | 3 | 6 |
| המשחקים הפאראלימפיים היידלברג (1972) | 1 | 1 | 2 | 4 |
| המשחקים הפאראלימפיים טורונטו (1976) | 7 | 7 | 8 | 22 |
| המשחקים הפאראלימפיים ארנהם (1980) | 13 | 12 | 17 | 42 |
| המשחקים הפאראלימפיים ניו יורק וסטוק מנדוויל (1984) | 21 | 23 | 14 | 58 |
| המשחקים הפאראלימפיים סיאול (1988) | 15 | 18 | 8 | 41 |
| המשחקים הפאראלימפיים ברצלונה (1992) | 5 | 5 | 7 | 17 |
| המשחקים הפאראלימפיים אטלנטה (1996) | 8 | 10 | 7 | 25 |
| המשחקים הפאראלימפיים סידני (2000) | 1 | 4 | 4 | 9 |
| המשחקים הפאראלימפיים אתונה (2004) | 3 | 2 | 2 | 7 |
| המשחקים הפאראלימפיים בייג'ינג (2008) | 0 | 0 | 1 | 1 |
| המשחקים הפאראלימפיים לונדון (2012) | 3 | 1 | 3 | 7 |
| המשחקים הפאראלימפיים ריו דה ז'ניירו (2016) | 5 | 3 | 3 | 11 |
| המשחקים הפאראלימפיים טוקיו (2020) | 4 | 3 | 8 | 15 |
| סה"כ | 88 | 93 | 90 | 271 |
מדליות לפי אולימפיאדה > משחקי החורף

| אולימפיאדה | זהב | כסף | ארד | סה"כ |
| --- | --- | --- | --- | --- |
המשחקים הפאראלימפיים אורנסקולדויק (1976): 0
המשחקים הפאראלימפיים אינסברוק (1984): 0
המשחקים הפאראלימפיים אינסברוק (1988): 0
המשחקים הפאראלימפיים אלברוויל (1992): 0
| המשחקים הפאראלימפיים לילהאמר (1994) | 0 | 0 | 1 | 1 |
המשחקים הפאראלימפיים טורינו (2006): 0
המשחקים הפאראלימפיים ונקובר (2010): 0
המשחקים הפאראלימפיים סוצ'י (2014): 0
| המשחקים הפאראלימפיים פיונגצ'אנג (2018) | 0 | 0 | 1 | 1 |
המשחקים הפאראלימפיים בייג'ינג (2022): 0
| סה"כ | 0 | 0 | 2 | 2 |
ראו גם

בלגיה במשחקים האולימפיים
בלגיה במשחקים האולימפיים לנוער
בריאן כריסטנטה

בריאן כריסטנטה (באיטלקית: Bryan Cristante; נולד ב-3 במרץ 1995) הוא כדורגלן איטלקי המשחק בעמדת הקשר ברומא ובנבחרת איטליה.
קריירת מועדונים > קריירה מוקדמת

כריסטנטה נולד בסן ויטו אל טליאמנטו, אך גדל בסן ג'ובאני די קארסה, שם החל לשחק כדורגל כילד. הוא עבר לליבנטינה גורגנסה, קבוצת כדורגל חובבנית מטרוויזו, לפני שהצטרף לקבוצת הנוער של מילאן בשנת 2009.
קריירת מועדונים > מילאן

במהלך התקופה שלו בקבוצה הצעירה של מילאן, הוא היה חבר בקבוצה עד לגיל 15, שבה הם זכו באליפות הארצית בשנת 2010, כשכבש שמונה שערים. כמו כן, הוא היה חבר בקבוצה על לגיל 17, שגם בה הם זכו באליפות הארצית.
ב-6 בדצמבר 2011, כריסטנטה ערך את הופעת הבכורה שלו בקבוצה הבוגרת בגיל 16 ו-278 ימים, כשנכנס כמחליפו של רוביניו במשחק נגד ויקטוריה פלזן במסגרת שלב הבתים של ליגת האלופות, שנגמר בתוצאה 2-2. בעקבות זאת, הוא הפך לשחקן הצעיר ביותר של מילאן ששיחק במשחק ליגת האלופות והשחקן הצעיר השלישי של מילאן בכל המפעלים.
ב-4 במרץ 2013, כריסטנטה חתם על החוזה המקצועי הראשון שלו, ששמר אותו במילאן עד לשנת 2018. הוא הצטרף לקבוצה הבוגרת בתחילת עונת 2013/14.
ב-10 בנובמבר 2013, הוא ערך את הופעת הבכורה שלו בסרייה א', כשנכנס כמחליף של קאקה במשחק נגד קייבו ורונה, שנגמר בתוצאת תיקו מאופסת. את שערו הראשון במדי הקבוצה כבש ב-6 בינואר 2014, בניצחון 0–3 בסן סירו נגד אטאלנטה.
קריירת מועדונים > בנפיקה

ב-1 בספטמבר 2014, כריסטנטה חתם על חוזה לחמש שנים באלופה הפורטוגלית, בנפיקה ליסבון, בעבור סכום של 4.84 מיליון אירו.
ב-12 בדצמבר, הוא ערך את הבכורה שלו במדי הקבוצה בניצחון הליגה 5-0 על ויטוריה סטובאל. ב-14 בינואר 2015, הוא כבש את שערו הראשון בקבוצה בניצחון 0–4 על ארוקה במסגרת הסיבוב השלישי של גביע הליגה הפורטוגלית.
קריירת מועדונים > אטאלנטה

בינואר 2017, כריסטנטה הצטרף לאטאלנטה בהשאלה מבנפיקה. בקיץ של שנת 2018, אטאלנטה רכשה אותו ב-9.5 מיליון אירו עם סעיף שחרור של 4 מיליון אירו.
קריירת מועדונים > רומא

ב-8 ביוני 2018, כריסטנטה הושאל לרומא לעונה אחת בעבור סכום של 5 מיליון אירו עם חובת רכישה בסכום של 15 מיליון אירו ועוד 10 מיליון אירו התלויים בסעיפים הקשורים ליכולת. ב-28 בפברואר 2019, רומא הודיעה על החתמתו של כריסטנטה במועדון. ב-8 בינואר 2020, כריסטנטה האריך את חוזהו עד שנת 2024.
קריירה בינלאומית

כריסטנטה זומן לראשונה לסגל הנבחרת הבוגרת של איטליה לקראת צמד המשחקים במסגרת מוקדמות מונדיאל 2018 נגד נבחרת מקדוניה ונבחרת אלבניה, שנערכו ב-6 וב-9 באוקטובר, בהתאמה. את הופעת הבכורה שלו במדים הלאומיים ערך ב-6 באוקטובר, כשנכנס כמחליף במחצית השנייה של משחק הבית נגד מקדוניה, שנגמר בתוצאה 1-1. את שערו הראשון בנבחרת כבש ב-7 באוקטובר 2020 בניצחון 0–6 במשחק ידידות על נבחרת מולדובה, כשכבש את השער הפותח של ההתמודדות.
תארים

אליפות פורטוגל (2): 2014/15, 2015/16
גביע הליגה הפורטוגלית (2): 2014/15, 2015/16
הקונפרנס ליג (1): 2021/22
תארים > נבחרת איטליה

אליפות אירופה: יורו 2020
הערות שוליים

↑  כריסטנטה מצטרף לרומא
↑  רשמי: רומא מחתימה את כריסטנטה
↑  רומא משלימה את מעברו של כריסטנטה
↑  כריסטנטה האריך את חוזהו ברומא עד 2024
| נבחרת איטליה – יורו 2020 (אלופת אירופה) |
| --- | --- | --- |
|  1 סיריגו •  2 די לורנצו •  3 קייליני •  4 ספינאצולה •  5 לוקאטלי •  6 וראטי •  7 פלגריני •  8 ז'ורז'יניו •  9 בלוטי •  10 אינסינייה •   11 ברארדי •  12 פסינה • 13 אמרסון •  14 קייזה • 15 אצ'רבי • 16 כריסטנטה • 17 אימובילה • 18 בארלה • 19 בונוצ'י • 20 ברנרדסקי • 21 דונארומה • 22 רספאדורי • 23 בסטוני • 24 פלורנצי • 25 טולוי • 26 מרט • מאמן: מאנצ'יני |  1 סיריגו •  2 די לורנצו •  3 קייליני •  4 ספינאצולה •  5 לוקאטלי •  6 וראטי •  7 פלגריני •  8 ז'ורז'יניו •  9 בלוטי •  10 אינסינייה •   11 ברארדי •  12 פסינה • 13 אמרסון •  14 קייזה • 15 אצ'רבי • 16 כריסטנטה • 17 אימובילה • 18 בארלה • 19 בונוצ'י • 20 ברנרדסקי • 21 דונארומה • 22 רספאדורי • 23 בסטוני • 24 פלורנצי • 25 טולוי • 26 מרט • מאמן: מאנצ'יני | איטליה |
| נבחרת איטליה – יורו 2024 |
| --- | --- | --- |
|  1 דונארומה •  2 די לורנצו •  3 דימרקו •  4 בונג'ורנו •  5 קלאפיורי •  6 גאטי •  7 פרטזי •  8 ז'ורז'יניו •  9 סקמאקה •  10 פלגריני •   11 רספאדורי •  12 ויקאריו • 13 דרמיאן •  14 קייזה • 15 בלאנובה • 16 כריסטנטה • 17 מנצ'יני • 18 בארלה • 19 רטגי • 20 זקאני • 21 פג'ולי • 22 אל שעראווי • 23 בסטוני • 24 קמביאזו • 25 פולורונשו • 26 מרט • מאמן: ספאלטי |  1 דונארומה •  2 די לורנצו •  3 דימרקו •  4 בונג'ורנו •  5 קלאפיורי •  6 גאטי •  7 פרטזי •  8 ז'ורז'יניו •  9 סקמאקה •  10 פלגריני •   11 רספאדורי •  12 ויקאריו • 13 דרמיאן •  14 קייזה • 15 בלאנובה • 16 כריסטנטה • 17 מנצ'יני • 18 בארלה • 19 רטגי • 20 זקאני • 21 פג'ולי • 22 אל שעראווי • 23 בסטוני • 24 קמביאזו • 25 פולורונשו • 26 מרט • מאמן: ספאלטי | איטליה |
בית ענות

בֵּית עֲנוֹת היה יישוב מקראי בממלכת יהודה הנזכר ברשימת הערים של נחלת שבט יהודה, בספר יהושע, פרק ט"ו, פסוק נ"ט, בקבוצה 8 של הערים: ”חַלְחוּל בֵּית צוּר וּגְדוֹר, וּמַעֲרָת וּבֵית עֲנוֹת וְאֶלְתְּקֹן, עָרִים שֵׁשׁ וְחַצְרֵיהֶן”.
צומת בית ענות, במפגש כביש 60 וכביש 35, מנציחה את שם היישוב המקראי.
בית ענות במקרא

בית ענות נזכרת פעם אחת ויחידה במקרא, ברשימת ערי יהודה בספר יהושע, פרק ט"ו, בקבוצה 8 מבין הערים, קבוצה שמקומה בהר יהודה צפונית לחברון.
רשימה זו היא המקור הטופונימי המפורט ביותר במקרא, והבסיס למחקר הגאוגרפי-היסטורי של יהודה המקראית. ניתוח טקסטואלי והסטורי מראה כי היא חלק מרשימה גדולה יותר שכללה גם את ערי בנימין בספר יהושע, פרק י"ח, פסוקים כ"א–כ"ח, כלומר את מלוא היקפה של ממלכת יהודה. הרשימה איננה מהתקופה המשוערת של יהושע או של ההתנחלות, שכן היא משקפת שיא יישובי אליו הגיעה ממלכת יהודה רק במאות 7–8 לפסה"נ, בערך ימי חזקיהו או יאשיהו (עדיפות מסוימת לאחרון). אשר למהות הרשימה המקורית יש מחלוקת. היה מקובל להניח שהיא שיקפה חלוקה מנהלית של ממלכת יהודה, שכן הערים ערוכות בקבוצות גאוגרפיות. אולם גבולותיהן של הקבוצות אינם מוגדרים, והן נכנסות לעיתים זו לתוך זו. כל שניתן לומר הוא שהרשימה משקפת את המצב היישובי בממלכת יהודה, כנראה בימי יאשיהו. סקר הר יהודה והמחקר הנלווה אליו תומך במסקנה זו.
גלגולי השם והיישוב לאור המקורות

שיחזור שמה המקורי של בית ענות הוא בעייתי, לאור הנתונים הטקסטואליים השונים. בנסחי המסורה הוא מופיע תמיד כ'בית-ענות'. אשר לתרגום השבעים, הצורה המשתקפת מנוסח ה-70א היא 'בית-ענון', ומה-70ב 'בית-ענם'. יש הקושרים שם זה ל'בית-ענו' הנזכרת בספר יהודית (א 9) כיישוב ביהודה, כנראה דרומית לירושלים. אוסביוס בספר האונומסטיקון מביא צורה הדומה ל-70א; בערך עין הוא מזכיר כפר בן זמנו בשם 'בית-עניין' או (לפי היארונימוס) 'בית-ענים' (Bethennim), המצוי 2 מילין מהאלה ו-4 מילין מחברון; בערך עינם, אותו הוא מביא בצורה 'עיניים', חוזר ונזכר אותו כפר בצורה 'בית-ענים'. מקובל להניח בעקבות רובינסון כי השם המקראי, וגם שם היישוב מימי אוסביוס, נשתמרו בח' בית-עינון (במפות החדשות: בית-ענון).
לפי דעה נפוצה אין 'בית-ענות' אלא צורה משנית או שיבוש של השם 'בית-ענת', הקשור לאלה הכנענית בשם זה. מרגוליס סבור שגם נוסח ה-70ב אינו אלא שיבוש אופייני לצורה 'בית-ענת'. מאידך, פרט לנוסח המסורה עצמו כל הנתונים הטקסטואליים (לרבות ה-70ב) הם וריאציות על השמות 'בית-ענ{ו}ן' או 'בית-ענ{י}ם', כאשר האותיות 'ם' ו-'ן' בסופי מילים מתחלפות תכופות הן בעברית והן ביוונית. אבי-יונה שיחזר את שם היישוב מימי אוסביוס כ'בית-עיניים'. אנשי הסקר הבריטי הציעו פתרון מקורי, בעקבות גזניוס, לפיו כשם ש'עינון' בערבית הוא ריבוי של המילה עין\מעין, כך גם הצורה 'ענות' (או עיניים) עשויה להיות ריבוי של אותה מילה בעברית. קלאי הציע כי לפנינו אחד מאותם שמות שבמקורם לא נסתיימו בעיצור ולפיכך נהגו בצורות שונות כבר בתקופה קדומה, והגיוונים הטקסטואליים אינם שיבושים אלא משקפים צורות ממשיות שונות של השם. - לסיכום, נראה כי במחקר החדש מתגבשת הדעה כי הצורות 'בית-ענ{ו}ן' או 'בית-ענם\ענים\עיניים' הן המקוריות, ומכל מקום אין הצורה 'בית-ענות' קשורה לאלה ענת. למניעת סירבול מצוין היישוב כאן כ'בית-ענות'.
בעיית הזיהוי

מקובל היה כמעט ללא עוררין במחקר כי ח'רבת בית-עינון, שבסמוך לכפר הערבי בית עינון, לא זו בלבד משמרת את שם היישוב הקדום, אלא אף יש לזהותו בה. מסתמכים הרבה על סקר החרום של משה כוכבי על בסיס דיווחם של חרסים מהתקופה ה'ישראלית' II. ח' בית-ע{י}נון כוללת שרידי כנסייה ביזנטית (אתר 1) ובמרחק מה חורבה קטנה (אתר 3), שתיהן שוכנות בלב העמק. הגדרת החורבה כ'תל' נראית מופרזת: זוהי חורבה ששטחה כ-6 דונם ואף פחות, אין להבחין בה הצטברות עיים קדומים וחרף דלילות המבנים המאוחרים הממצא הקראמי דל (12 שפות בסה"כ). נראה שבעמק היה יישוב כלשהו בתקופת הברונזה הקדומה 1, ששרידיה נמצאו בסקרים הן בחורבה והן בסמוך למעין. בפעולות בניה בכפר הקטן שבחורבה נתגלו גם כלי חרס משלב המעבר בין תקופת הברונזה התיכונה לתקופת הברונזה המאוחרת: ספק אם מדובר ביישוב, וייתכן שכאן קבורות בלבד. כיוון שהחורבה מצויה בלב עמק מעובד, שבשוליו כמה אתרים גדולים, ייתכן מאוד ששאר השרידים הקדם-ביזנטיים שייכים רק לאתר-בת של אחד היישובים הללו, ושמא אינם אלא חרסי-שדה בלבד. בדיקת קופסאות החרסים והרישומים מורה כי בסקר כוכבי נמצא באתר אך שבר שפה יחיד מתקופת הברזל (שלב 2), ובסקר הר יהודה של אבי עופר אף לא אחד. לאור אופיו של האתר ספק אפוא אם נתקיים בו יישוב של ממש בתקופה זו, אף אין מוכר כל יישוב משמעותי מאותה תקופה בהר-יהודה השוכן כמו ח' בית-ע{י}נון בלב עמק מישורי. האתר הסמוך ביותר לח' בית-ע{י}נון ואשר מתאים לזיהוי בית-ענות\ן הוא ח' רס א-טויל, השולטת על העמק בו שוכנת בית-ע{י}נון וממוקמת רק כ-1,500 מ' ממנה.
ח' רס א-טויל

ח' רס א-טויל נמצאת בנ"צ 1636.1083, גובה מוחלט 1,013 מ', גובה יחסי 32 מ', תצפית מצוינת, שטח מרבי מוערך בכ-45 ד'; החורבה משתרעת מעבר לתחום המסומן במפות, וכוללת את האוכף שמדרום לפסגה העיקרית. אתר זה הוא אחד מאתרי תקופת הברזל הגדולים, החזקים, הגבוהים והמוגנים ביותר שבהר-יהודה כולו. ראשית היישוב בתקופת הברזל 1 (כ-23 ד'), אז שני האתר בגדלו רק לתל חברון, וכך גם בתקופת הברזל 2א (כ-28 ד'). בתקופת הברזל 2ב שטחו מוערך בכ-33 ד' והוא הגדול באתרי ההר, לפני חברון; בתקופת הברזל 2ג האתר הוא השני בגדלו בהר (כ-44 ד'), אחרי דביר ולפני חברון. תקופת הברזל 2ד בולטת בייצוגה באתר, שהוא אולי מהבודדים הנותרים בשיא היקפם (כ-45 ד') גם לאחר מסע סנחריב וחוזר להיות הגדול באתרי ההר. לאחר מכן נחלש היישוב בהדרגה: כ-25 ד' בתקופה הפרסית (עדיין הגדול באתרי ההר), כ-17 ד' ושמא הרבה פחות בתקופה ההלניסטית. מהתקופה הרומית טרם זוהו שרידים באתר, ובתקופה הביזנטית הוא נושב לאחרונה, בהיקף צנוע (אולי רק כ-4 ד'); בתקופה זו מתחיל לפרוח היישוב בעמק, בו אף נחשפה כנסייה.
שמו הנוכחי של האתר הוא שם ערבי המצביע על גובהו הבולט, ומכאן ששמו הקדום אבד או נשתמר בסביבות האתר. אשר למרחקים שמביא אוסביוס בספר האונומסטיקון הרי לפיהם בית-עניין\ם מצויה במרחק 2 מילין (כ-3 ק"מ) מהאלה היא טרבינתוס\ בטנה\ ממרא, כיום ראמת אל חליל (אלוני ממרא), ו-4 מילין (כ-6 ק"מ) מחברון. ח' רס א-טויל ממוקמת כ-3.4 ק"מ צפון-מזרחה לראמת אל-חליל וכ-5.8 ק"מ צפון-צפון-מזרחה לחברון הקדומה, בעוד שח' בית-ע{י}נון מצויה אך כ-1.9 ק"מ (מעט יותר ממיל אחד) מראמת אל-חליל וכ-4.5 ק"מ (כ-3 מילין) מחברון; הנתון כאילו המרחק מראמת אל-חליל הוא כ-3 ק"מ מופרך בעליל. אמנם אין לדקדק עם נתוני אוסביוס על קוצו של יוד, אך מכל מקום הם מתאימים היטב לרס א-טויל, אף יותר מאשר לבית-ע{י}נון. לפי הצעת זיהויה של בית-ענות\ן עולה כי זו נוסדה ברס א-טויל בתקופת הברזל 1, ובמהלך כל תקופת המקרא ועד התקופה ההלניסטית נתקימה באותו מקום: עיר גדולה ששדותיה משתרעים בעמק עד מעבר למקור המים שבעין בית-ע{י}נון. בתקופות שגשוגו של האתר נתקימו בעמק יישובי-בת ("חצרים"?) של העיר, באתרה של ח' בית-ע{י}נון ושמא במקומות נוספים. ייתכן שהאתר הקדום ברוג'ם אל-קצר, בהמשך רכס ספר המדבר, מהווה אף הוא יישוב-בת כזה. נראה שבתקופה הרומית עבר היישוב לעמק, ובתקופה הביזנטית נתקיים הן בעמק והן ברס א-טויל. יש להניח ששני האתרים הוכרו בתקופה זו באותו שם, אך אבזביוס כיוון בנתוניו לאתר שודאי הוכר כקדום ואולי עדיין החשוב יותר, ברס א-טויל. רק בראשית התקופה האיסלמית ניטש סופית רס א-טויל. שם היישוב נותר בחורבה המאוחרת, בעוד ששם האתר הקדום ניטש לטובת שם המבטא את גובהו יוצא הדופן ומיקומו הנראה למרחקים.
לקריאה נוספת

משה כוכבי, הסקר בארץ יהודה. יהודה, שומרון וגולן - סקר ארכיאולוגי בשנת תשכ"ח (עורך: משה כוכבי), תשל"ב, עמ' 19-89.
אבי עופר, הר יהודה בתקופת המקרא (עבודת ד"ר), אוניברסיטת תל אביב, 1993
הערות שוליים

↑  נדב נאמן, רשימות הערים של יהודה ובנימין וממלכת יהודה בימי יאשיהו. ציון נד, תשמ"ט, עמ' 17-71.
↑  אבי עופר, הר יהודה בתקופת המקרא (עבודת ד"ר), אוניברסיטת תל אביב, 1993, עמ' 31: 74-92, 4: 21-25.
1 2  אבי עופר, הר יהודה בתקופת המקרא (עבודת ד"ר), אוניברסיטת תל אביב, 1993, עמ' 3: 24-26
↑  אונומסטיקון 94, שורה 20–21 {מס' 230})
↑  אונומסטיקון 24, שורה 15–17 {מס' 74}
↑  אונומסטיקון 95 {מס' 474}
↑  Eduard Robinson, Later Biblical Researches in Palestine etc. (= Biblical Researches III)., Boston, 1852, עמ' 281
↑  ליונשטאם, בית ענות אנציקלופדיה מקראית, כרך ב, עמ' 96
↑  M.L. Margolis, The Book of Joshua in Greek (Parts I-IV: Joshua 1,1-19,38), Paris, 1931/8, עמ' 316
↑  .Auld A.G, A Judean Sanctuary of `Anat (Josh. 15:59)?., Tel Aviv 4: 85-86, 1977
↑  מיכאל אבי-יונה, גיאוגרפיה היסטורית של ארץ-ישראל: למן שיבת-ציון ועד ראשית הכיבוש הערבי., ירושלים: מוסד ביאליק, תש"ט, עמ' 158
↑  Conder, C.R. & Kitchener, H.H, The Survey of Western Palestine, Vol. III - Judaea. (Sheets XVII-XXVI), London: PEF, 1883, עמ' 311, וכן אינדקס:108.
↑  .Kallai (Kleinmann), Z, Historical Geography of the Bible, Jerusalem - Leiden, 1986, עמ' 391
↑  אבי עופר, הר יהודה בתקופת המקרא (עבודת ד"ר), אוניברסיטת תל אביב, 1993, עמ' 3: 24-25
↑  משה כוכבי, הסקר בארץ יהודה. יהודה, שומרון וגולן - סקר ארכיאולוגי בשנת תשכ"ח (עורך: משה כוכבי), תשל"ב, עמ' 19-89. כאן: 58-57,29, אתר 118
↑  אתר 3,1/27/310{16-10}) בסקר א"י
↑  משה כוכבי, הסקר בארץ יהודה. יהודה, שומרון וגולן - סקר ארכיאולוגי בשנת תשכ"ח (עורך: משה כוכבי), תשל"ב, עמ' 19-89. כאן: 57
↑  אתר 1/18/310{16-10} בסקר א"י
1 2  אתר 1/38/310{16-10} בסקר א"י
↑  אבי עופר, הר יהודה בתקופת המקרא (עבודת ד"ר), אוניברסיטת תל אביב, 1993, עמ' 3: 25-26
↑  יצחק מגן, כנסייה ביזאנטית בבית ענון (בית ענות) שבהר חברון., קדמוניות כה, תשנ"ב, עמ' 44-40
↑  אנציקלופדיה מקראית כרך ב: עמ' 96
בסיס בארקסדייל

הכניסה לבסיס חיל האוויר בארקסדייל
מטוסי B-52 ו-Tu-95 יחד על המסלול בבארקסדייל במהלך ביקור המשלחת הצבאית הרוסית במאי 1992
בסיס חיל האוויר בארקסדייל (באנגלית: Barksdale Air Force Base) הוא בסיס חיל האוויר של ארצות הברית בצפון מערב לואיזיאנה, ארצות הברית, בבוסייר פאריש, צמוד לבוסייר סיטי, לואיזיאנה, לאורך הקצה המערבי והצפון מערבי של הבסיס. בסיס חיל האוויר בארקסדייל תופס יותר מ-22,000 acre (89 קילומטרים רבועים) מזרחית לבוסייר סיטי ולאורך הקצה הדרומי של הכביש המהיר 20. יותר מ-15,000 חברי מילואים בשירות פעיל וחיל האוויר משרתים בבארקסדייל.
היחידה המארחת בבארקסדייל את כנף ההפצצה 2D (2 BW), כנף הפצצות הוותיקה ביותר בחיל האוויר. הבסיס מהווה מרכזו של חיל האוויר השמיני של פיקוד התקיפה הגלובלית של חיל האוויר (AFGSC) (8 AF). מצויד בכ-44 מפציצי B-52H Stratofortress, הכנף מספקת יכולת לחימה עולמית גמישה ומגיבה ומכשירה את כל צוותי פיקוד התקיפה הגלובלית של חיל האוויר ומפקדת המילואים של חיל האוויר בואינג B-52 Stratofortress. הבסיס הוקם בשנת 1932 בשם שדה בארקסדייל, על שם טייס מלחמת העולם הראשונה וטייס הניסוי לוטננט יוג'ין הוי בארקסדייל (1896–1926).
במהלך פיגועי 11 בספטמבר, שימש כמקום מפלטו של נשיא ארצות הברית ג'ורג' ווקר בוש, זמן קצר לאחר המראתו מפלורידה לכיוון ארצות הברית, אך בעקבות התרסקות טיסה 77 של אמריקן איירליינס לתוך הפנטגון והתרסקות טיסה 93 של יונייטד איירליינס, הוטס לבסיס בארקסדייל.
הערות שוליים

↑  "Barksdale Information". barksdale.af.mil. 12 בינואר 2011. אורכב מ-המקור ב-15 באוגוסט 2021. נבדק ב-15 באוגוסט 2021. {{cite web}}:  (עזרה)
| --- | --- |
בקרת זהויות :  NLI: 987007533538005171  LCCN: no96056464  VIAF: 141024721   WorldCat (עם VIAF): 141024721
בליני (משקה)

| --- | --- |

 נתונים
 מרכיבים:  פרוסקו, peach puree, כוס שמפנייה 
 אופן ההכנה:  מזיגת המרכיבים בזה אחר זה וערבובם
 כוס:   כוס שמפניה
 
בליני (באיטלקית: Bellini) הוא קוקטייל שמקורו בהארי'ז בר, בוונציה שבאיטליה. הקוקטייל מוכר רשמית על ידי איגוד הברמנים הבינלאומי ומורכב מ-100 מ"ל פרוסקו (יין נתזים) ומ-50 מ"ל רסק אפרסקים הנמזגים לכוס שמפניה.
היסטוריה

המשקה הומצא בשנת 1934 על ידי ג'וזפה צ'יפריאני, מייסד הארי'ז בר. צ'יפריאני נתן למשקה את שמו מאחר שצבע המשקע הזכירו לו את צבעי בגדי הקדושים בציוריו של האמן הוונציאני בן המאה ה-15 ג'ובאני בליני.
המשקה זכה לפופולריות רבה, ונמכר כיום בברים ובחנויות משקאות בכל רחבי ונציה, ובאיטליה.
הערות שוליים

↑  רשימת קוקטיילים רשמיים של איגוד הברמנים הבינלאומי
↑  בליני - אתר ה- BBC
| קוקטיילים רשמיים של איגוד הברמנים הבין-לאומי (IBA) |
| --- | --- | --- |
| בלתי נשכחים   The Unforgettables | אלכסנדר •  אמריקנו • אנג'ל פייס • אוויאיישן • בין הסדינים • בולברדייה • ברנדי קרסטה • קזינו • קלווור קלאב • דאקירי • דרי מרטיני • ג'ין פיז • האנקי פאנקי • ג'ון קולינס • מילה אחרונה • מנהטן • מרטינז • מארי פיקארד • בלוטת הקופים • נגרוני • אולד פאשנד • פארדייז • פלאנטרס פאנץ'  • פורטו פליפ • ראמוס פיז • ראסטי נייל • סזראק • סיידקאר • סטינגר • טוקסידו • Vieux Carré •  ויסקי סאוור • וייט ליידי |  |
| קלאסיקות עכשוויות   Contemporary Classics | בליני • רוסי שחור (רוסי לבן) • בלאדי מרי • קאיפיריניה • קוקטייל שמפניה • קורפס רוויוור 2 • קוסמופוליטן • קובה ליברה • פרנץ' 75 • פרנץ' קונקשן • גולדן דרים • גראסהופר • המינגוויי ספיישל • צוואר סוס • אייריש קופי • קיר • לונג איילנד אייסד טי • מאי תאי • מרגריטה • מימוזה • מינט ג'ולפ • מוחיטו • מוסקו מיול • פינה קולדה • פיסקו סאוור • סי בריז • סקס על החוף • סינגפור סלינג • טקילה סאן רייז • וספר •  זומבי |  |
| משקאות עידן חדש   New Era Drinks | ברקודה • ברכי דבורה • ברמבל • קנהנצ'ארה • דארק אנ סטורמי • אספרסו מרטיני • פרננדיטו • פרנץ' מרטיני •  לא חוקי • למון דרופ מרטיני •  עירום ומפורסם  • ניו יורק סאוור • אולד קובן  •  פלומה • מטוס נייר • פניצילין • ראשן ספרינג פאנץ' • סולת'סייד • ספייסי פיפטי • שפריץ • ספרינג באסטרד • טיפררי • טומיס מרגריטה • טרינידד סאוור • VE.N.TO • ציפור צהובה |  |
ג'וש מקרוברטס

| --- | --- |

מקרוברטס בשנת 2012
 לידה:  28 בפברואר 1987 (בן 37) אינדיאנפוליס, אינדיאנה, ארצות הברית
 עמדה:  פאוור פורוורד
 גובה:  2.08 מטרים
 מכללה:  אוניברסיטת דיוק
 דראפט:  בחירה מספר 37, 2007 פורטלנד טרייל בלייזרס
 קבוצות כשחקן
 2007–2008 2008–2011 2011–2012 2012–2013 2013–2014 2014–2017 2017–2018:  פורטלנד טרייל בלייזרס אינדיאנה פייסרס לוס אנג'לס לייקרס אורלנדו מג'יק שארלוט בובקאטס מיאמי היט דאלאס מאבריקס
ג'ושוע סקוט "ג'וש" מקרוברטס (באנגלית: Joshua Scott "Josh" McRoberts; נולד ב-28 בפברואר 1987) הוא כדורסלן עבר אמריקאי, אשר שיחק בליגת ה-NBA בין השנים 2007–2018. ממוצעיו הכוללים לאורך 11 עונותיו בליגה הם 5.4 נקודות, 3.9 ריבאונדים ו-2.1 אסיסטים למשחק.
קריירת מכללות

מקרוברטס נולד באינדיאנפוליס שבאינדיאנה, וגדל בעיר כרמל הסמוכה. בשנת 2005 החל ללמוד באוניברסיטת דיוק, וכשחקן קבוצת הכדורסל שלה שיתף פעולה עם שחקני ה-NBA לעתיד ג'יי. ג'יי. רדיק, שלדן ויליאמס, ג'רלד הנדרסון ולאנס תומאס. בעונת 2006/2007 רשם ממוצעים של 13.0 נקודות, 7.9 ריבאונדים, 3.5 אסיסטים ו-2.5 חסימות למשחק, ובסיומה נבחר הן לחמישיית ההגנה והן לחמישייה השנייה של העונה במחוז ACC. בקיץ 2007 עזב את האוניברסיטה, לאחר שנתיים בלבד, לטובת התמודדות לבחירה בדראפט ה-NBA.
קריירת משחק ב-NBA

בדראפט ה-NBA‏ 2007 נבחר מקרוברטס בבחירה ה-37, על ידי פורטלנד טרייל בלייזרס. בעונתו היחידה בקבוצה קלע 1.5 נקודות בממוצע למשחק בלבד.
בערב דראפט 2008 הועבר עם ברנדון ראש וג'ארט ג'ק בטרייד לאינדיאנה פייסרס, תמורת ג'ריד ביילס ואייק דיוגו. לאורך 3 עונותיו עם הפייסרס שותף ב-147 מתוך 246 משחקי הקבוצה, ותרם 5.4 נקודות ו-4.0 ריבאונדים בממוצע למשחק.
לקראת עונת 2011/2012 חתם על חוזה בלוס אנג'לס לייקרס.
באוגוסט 2012 היה מעורב בטרייד בין 4 קבוצות, אשר שלח אותו לשחק באורלנדו מג'יק; במסגרת הטרייד נשלחו לאורלנדו גם ניקולה ווצ'ביץ', מוריס הארקלס, אל הרינגטון, ארון אפללו וכריסטיאן איינגה, בעוד דווייט הווארד, כריס דוהון וארל קלארק נשלחו ללייקרס, אנדרו ביינום וג'ייסון ריצ'רדסון נשלחו לפילדלפיה 76', ואנדרה איגודלה נשלח לדנוור נאגטס.
בפברואר 2013, לאחר 41 משחקים באורלנדו, הועבר מקרוברטס בטרייד לשארלוט בובקאטס, בתמורה להאקים ווריק. במשחק מול אורלנדו מג'יק ב-28 במרץ 2014, קלע שיא קריירה של 24 נקודות. לאורך תקופתו בשארלוט שיחק ב-104 משחקים (פתח ב-97), והציג יכולת טובה עם ממוצעים של 8.7 נקודות, 5.4 ריבאונדים ו-3.9 אסיסטים למשחק. בפלייאוף 2014 התעלה על עצמו עם 11.5 נקודות, 6.8 ריבאונדים ו-3.8 אסיסטים בממוצע למשחק, אך הבובקאטס הובסו בתוצאה 0–4 כבר בסיבוב הראשון, מול מיאמי היט.
לקראת עונת 2014/2015 חתם במיאמי על חוזה ל-4 עונות, בסך כ-23 מיליון דולר. בשל פציעות שונות בשתי רגליו, שותף ב-81 משחקים בלבד בין השנים 2014–2017, ולאורך התקופה קלע 4.1 נקודות בממוצע למשחק.
ביולי 2017 הועבר מקרוברטס בטרייד לדאלאס מאבריקס, אולם הוא שוחרר מהקבוצה בפברואר 2018, לאחר שני משחקים בלבד. מאז לא חזר לשחק, ובכך למעשה פרש ממשחק בגיל 30.
הערות שוליים

↑  הסטטיסטיקות של מקרוברטס בליגת ה-NBA, באתר basketball-reference.com
↑  הסטטיסטיקות של מקרוברטס בליגת המכללות, באתר sports-reference.com
↑  רשימת הנבחרים בדראפט 2007, באתר basketball-reference.com
↑  אינדיאנה מצרפת שבעה שחקנים, באתר הקבוצה, 9 ביולי 2008
↑  מקרוברטס חותם על חוזה בלייקרס, באתר הקבוצה, 14 בדצמבר 2011
↑  אורלנדו מצרפת חמישה שחקנים, באתר הקבוצה, 10 באוגוסט 2012
↑  מקרוברטס נשלח בטרייד לשארלוט, באתר ספורטס אילוסטרייטד, 21 בפברואר 2013
↑  סטטיסטיקות המשחק בין שארלוט לאורלנדו, באתר basketball-reference.com
↑  מקרוברטס מסכם על חוזה במיאמי, באתר ESPN,‏ 7 ביולי 2014
↑  דאלאס מצרפת את מקרוברטס, באתר הקבוצה, 7 ביולי 2017
↑  דאלאס משחררת את מקרוברטס, באתר Yahoo!,‏ 11 בפברואר 2018
ג'ון מיד פוקנר

| --- | --- |

 לידה:  8 במאי 1858 וילטשייר, הממלכה המאוחדת 
 פטירה:  22 ביולי 1932 (בגיל 74) דרהאם, הממלכה המאוחדת 
 מדינה:  הממלכה המאוחדת של בריטניה הגדולה ואירלנד, הממלכה המאוחדת 
 שם עט:  J. Meade Falkner 
 מקום לימודים:  קולג' הרטפורד, מרלבורו קולג', בית ספר דרבי, ויימאות' קולג' 
 שפות היצירה:  אנגלית 
 בן או בת זוג:  אבלין ויולט אדיי (1899–?) 
 
ג'ון מיד פוקנר (באנגלית: John Meade Falkner, ידוע גם בשם הקיצור "ג' מיד פוקנר", 8 במאי 1858 - 22 ביולי 1932) היה סופר ומשורר אנגלי, הידוע במיוחד בשל ספרו "מונפליט" שיצא לאור בשנת 1898, ונחשב לספר ילדים קלאסי ואהוב. הספר עובד לקולנוע ותורגם לשפות רבות. פוקנר היה גם תעשיין מצליח, ועמד בראש יצרנית הנשק הבריטית "ארמסטרונג וויטוורת'" (Armstrong Whitworth) במהלך מלחמת העולם הראשונה.
חייו ויצירתו

פוקנר נולד בעיירה מנינגפורד ברוס בווילטשייר שבאנגליה. הוא למד במרלבורו קולג' והרטפורד קולג שבאוקספורד וסיים תואר בהיסטוריה ב-1882. לאחר אוקספורד בילה זמן מה כמורה בבית הספר הפרטי דרבי, ולאחר מכן שימש מורה פרטי לילדי משפחתו של אנדרו נובל, אציל בריטי שניהל את חברת הנשק ארמסטרונג וויטוורת'. ב-1915 פרש נובל מניהול החברה והותיר את הניהול בידי פוקנר.
ב-1921 פרש פוקנר מניהול החברה, והקדיש עצמו לעיסוקים שברוח. במסעותיו העסקיים מסביב לעולם רכש אוסף עתיקות יקר ערך. כן עסק בפליאוגרפיה - פיענוח כתבי יד עתיקים. הוא קבע את מושבו בדרהאם, וחי שם עד מותו ב-1932, אם כי בתקופה זו גם יצא למסעות רבים. בקריירת הכתיבה שלו כתב שלושה ספרי פרוזה, מספר ספרי שירה, וכן מדריכים לאזורים שונים באנגליה.
מונפליט

ספרו הידוע ביותר של מיד הוא "מונפליט". ספר זה מספר את סיפורם של מבריחים בכפר קטן על חופה הדרומי של אנגליה במאה ה-18. הספר נחשב לספר ילדים אהוב, ועובד לקולנוע בשנת 1955 על ידי הבמאי פריץ לאנג.
הספר תורגם לעברית פעמיים. פעם אחת בשנת 1958 על ידי יהושכר כרכי בהוצאת י' שמעוני, ופעם שנייה על ידי יעקב שרת בהוצאת "כתר". מיד מכונה "פלקנר" בשני התרגומים.
בת' ליטלפורד

| --- | --- |
ליטלפורד באפריל 2011
ליטלפורד באפריל 2011
 לידה:  17 ביולי 1968 (בת 56) נאשוויל, טנסי, ארצות הברית של אמריקה
 שם לידה:  Elizabeth Anna Halcyon Littleford 
 סוגה מועדפת:  קומדיה
 מדינה:  ארצות הברית 
 תקופת הפעילות:  מ-1996
 מקום לימודים:  מכללת סווארת'מור  תיכון ווינטר פארק 
 bethlittleford.com
 פרופיל ב-IMDb
 
אליזבת אנה הלסיון "בת'" ליטלפורד (באנגלית: Elizabeth Anna Halcyon "Beth" Littleford; נולדה ב-17 ביולי 1968) היא שחקנית וקומיקאית אמריקאית.